Twee dood ná koeëlreën | Maroela Media
Twee dood ná koeëlreën
Twee mans is Woensdagaand in 'n koeëlreën dood kort nadat hulle glo die polisie se opdrag om hul motor te stop, geïgnoreer het. Een van die insittendes, asook 'n polisiebeampte, is tydens die skietgeveg beseer.
Volgens kol. Thembeka Mbele, polisiewoordvoerder, het polisiebeamptes om 21:20 'n motor met drie insittendes in die strate van Phoenix in Durban gewaar.
Die beamptes het die bestuurder beveel om af te trek, maar hy het die polisie se blou ligte en sirene verontagsaam en op die vlug geslaan.
"Die polisie het die motor agternagesit toe dit skielik in Northernrylaan in dié dorp stilgehou het. Toe die beamptes die motor nader, het die insittendes op hulle losgebrand."
Een van die beamptes is in die been geskiet.
Twee verdagtes is tydens die skietgeveg noodlottig gewond, terwyl 'n derde beseer is. Hy is onder polisiebewaking na 'n hospitaal geneem vir verdere behandeling.
"Die beampte wat beseer is, is stabiel en in die hospitaal."
Die polisie het op twee vuurwapens en die verdagtes se motor beslag gelê.
"Die polisie het 'n saak van poging tot moord geopen en ondersoek die saak verder," het Mbele gesê.
Is SAID blind vir ANC se skuld? – AfriForum
Is dit verondersstel om 'n pluimpie vir die Beamptes uit te lok?
Genade, wat gaan aan in die Polisiemag? Elke dag is daar nog 'n berig van 'n polisielid wat deel is van een of ander misdaad, moord, korrupsie en verkragting. Lyk of daar meer kriminiele in die polisie is as iets ander. Dink as keuring proses streng gevolg word sal daar nie so baie kriminele aangestel word nie. Skryende skande!!!!!!!!!! en Cele is doodstil as dit kom by sy mense.
Ek sal nie wegjaag nie, maar ek sal ook nie net vir enige "polisie" voertuig stop nie. Ek sal rustig tot by die naaste stasie ry.